Aalborg Stiftstidende, 1842-03-17
Udlandet. Londoner=Posten af 12te bringer Efterretning om den anden Oplæsning af den ministerielle Kornlovs-Bill Underhuset, som var bleven bestemt i Sessionen af 9de ved 284 mod 179 Stemmer, og Premierministerens længe ventede Udvikling af hans Finantsplaner. Det viser sig at denne, at Ministrene beregne Deficiten, uden Hensyn til de Udgifter, som endnu ville blive nødvendige i Anledning af Expeditionerne til China og Afghanstan, for det løbende Aar indtil April 1843 til 2,469,000 Pd. St., saa at hele Deficiten, med Jndbegreb af den i det henvundne Aar opløbne, idet mindste vil beløbe sig til 4,700,000 Pd. St. For at dække denne og sikkre den fremtidige Balance imellem Jndtægt og Udgift foreslaaer Ministeren 1) en Jndtægts=Skat paa en indskrænket Tid af 7 pence per Pd. St. eller omtrent 3 pCto.), hvorfra kun deres Jndkomster ere undtagne, som ikke oppebære 150 Pd. St., men af alle andre og af alle Slags Jndkomster bliver denne Skat at erlægge. Totalbeløbet af denne Skat beregner Ministeren, til 3,7,1,000 Pd. St. aarlig. Jrland skal istedetfor denne udrede en Brændeviins- og Stempelskat, af hvilken Beløbet beregnes aarligen til 410,000 Pd. St. 2) En Udførselstold paa Steenkul, der beregnes til 200,000 Pd. St. Til disse Finantsplaner hører imidlertid ogsaa en betydelig Nedsættelse af Jndførselstolden af omtrent 750 i Toldtarien nævnte Artikler. Ved den følgende Discussion af Ministerens Udvikling bemærkede det radicale Parti, at det ikke er en Jndtægtsskat, Folket ønsker, men en Formueskat, som man holder for at være nødvendig. Whigerne synes derimod efter Lord J. Russells Yttringer at bifalde Ministeriets Plan i det Hele. – Man forsikkrer – siger det franske Blad National –, at den engelske Regjering staaer i Begreb med ufortøvet at gjøre et nyt Laan, Denne Forholdsregel skal være foranlediget ved den ulykkelige Krig i Afghanistan og Expeditionen imod China. Ogsaa vil man dermed bestride de Forberedelser, som Spaniens Stilling og det meer og meere fjendtlige Forhold imellem England og de Forenede Stater kræve. Et Laan under nærværende Omstændigheder vidner om en alvorlig Bekymring hos vore Naboer for Øieblikket og om store Planer for Fremtiden. - Officielle Beretninger fra Afghanistan stadfæste Efterretningen om den fuldkomne Tilintetgjørelse af den engelske Armee der. – J Natten imellem den 9de og 10de rasede en skrækkelig Orkan i London. En ny Begivenhed i Valencia har sat alle Gemytter i Bevægelse. Midt paa Pladsen Villaroza er der fundet et Liig, der var gjennemboret af Kugler og Dolkestik. Det var Liget af Opsynsmanden over Maal og Vægt Byen, en af de meest rasende Republicanere i Valencia. Han skal være bleven myrdet, da han forlod en Forsamling af det republicanske Parti, og Parti anden har ikke undladt at bringe det Rygte i Omløb, at dette Mord var Øvrighedens Værk. En stor Folkemængde forsamlede sig om Liget og der viste sig Symptomer til Tumult; Gemytterne vare yderst opbragte; Flere raabte: Hævn, men Cavalleriet ilte til og og Hobene fra hverandre. Den følgende Dag, den 26de f. M., var hele Byen i Uro; man vovede neppe at forlade Huset og var ængsteligt spændt paa, hvad der vilde skee. - Etiquettestriden imellem Hofferne i Paris og Madrid skal være bilagt saaledes, at Frankrigs Gesandt i Madrid ikke mere betragtes som Familie Gesandt, men i Fremtiden blot som befuldmægtiget Minister, saa at han skal overlevere sine Creditiver i Regentens Hænder.